ПСФК Черноморец Бургас (София)
ПСФК Черноморец Бургас е бивш футболен клуб от София, образуван след закупуване на лиценза на ФК Конелиано (Герман), с цел да наследи ФК Черноморец (Бургас).

През сезон 2006/07 отборът играе част от домакинските си срещи на националния стадион „Васил Левски“, а другата част – на стадиона на отбора гост.

История 
През лятото на 2006 г. ФК Конелиано (Герман) е де-факто закупен от собственика на ФК Черноморец (Бургас) – Ивайло Дражев, и преструктуриран в ПСФК Черноморец Бургас (София). Треньор на отбора става Иван Атанасов, който е начело на тима до края на есенния полусезон, а на неговото място през пролетния полусезон е назначен Христо Георгиев. ДЮШ на ФК Конелиано (младежи) е запазен с президент Георги Кръстев – Джеки и треньор Христо Георгиев. Преди това, отборът на ФК Конелиано завършва втори в Западна „Б“ футболна група през сезон 2005/06 и спечелва промоция за „А“ ПФГ, след победа в бараж срещу ФК Марица (Пловдив). След началото на сезона ПСФК Черноморец е наказан от БФС с лишаване от 3 точки от своя актив, след служебната загуба от Левски в първия кръг на първенството.

В единствения си сезон в „А“ група отборът записва актив от 0 победи, 1 равенство и 29 загуби, като единствената точка е записана на 1 октомври 2006 г. в домакински мач от 8-ия кръг срещу Литекс (Ловеч), завършил 0:0. Черноморец Бургас (София) регистрира куп антирекорди, сред които най-малък точков актив (-2 точки) и най-много допуснати голове (131). Отборът завършва на последното 16-о място и следва да отпадне в „Б“ група, но впоследствие не получава лиценз за нея и е изваден във „В“ футболна група. През лятото на 2007 г. отборът сменя името си на ФК Черноморец Бургас България (Бургас), но не започва подготовка и е разформирован и закрит. През следващия сезон ФК Конелиано (Герман) възстановява нормалното си самостоятелно съществуване.

Състав 
Вратари

 1. Костадин Георгиев
 12. Ахмед Белбер

Защитници

 4. Йордан Йорданов
 6. Алексей Степанов
 21. Петър Манолов
 13. Владислав Богданов
 22. Георги Бомбов
 2. Галин Камбуров
 16. Мартин Димов

Полузащитници

 19. Горан Мохамед
 7. Иван Руменов Георгиев
 14. Йордан Кузов
 17. Лъчезар Манов
 20. Ради Радев
 5. Ивайло Върбанов
 8. Калоян Зарчов
 10. Йосиф Шутев

Нападатели

 23. Денис Хабил
 9. Райчо Раев
 11. Димитър Найденов
 18. Димитър Петров

Известни футболисти 
 Мирослав Манолов
 Йордан Върбанов
 Мартин Димов
 Николай Годжев
 Петър Николов
 Георги Владимиров
 Асен Бербатов
 Димитър Радин
 Адриян Олегов
 Герасим Заков
 Красен Вълков
 Ангел Йошев
 Евгени Курдов
 Петър Златков
 Симеон Атанасов
 Румен Трифонов
 Йосиф Шутев
 Николай Ценковски
 Владимир Зафиров

Успехи 
 16 място в „А“ група: 2006/07

Бележки 

Черноморец Бургас (София)
Основани в България през 2006 година